શનિવારે ૮-૮ ઓવરની ફાઇનલમાં ક્રિષ્ના ઇલેવન (સુરત)ની ટીમે ૯ વિકેટે ૫૬ રન બનાવ્યા હતા. બૅચલર બૉય્સ (ગુરુપીંપરી-પુણે)એ પણ ૭ વિકેટે ૫૬ રન બનાવતાં મૅચ ટાઇ થઈ હતી. ટુર્નામેન્ટના નિયમ મુજબ બૉલ-આઉટથી રિઝલ્ટ લાવવાનું નક્કી થયું હતું જેમાં બન્ને ટીમના ત્રણ-ત્રણ બોલરોએ એક-એક બૉલમાં સ્ટમ્પ્સને નિશાન બનાવવાનાં હતાં અને જે ટીમના બોલરો સૌથી વધુ વખત આ ટાર્ગેટ મેળવવામાં સફળ થાય એ ટીમને વિજેતાપદ મળવાનું હતું.